《海山仙館叢書》刊印於道光二十六年，全書58種、485卷，裝訂爲120冊，按傳統分經、史、子、集四部。有啲書其實未全，所以全嘅有100冊。潘仕成喺叢書自序話，要係前人著述中揀有益道德修養、探討學問、同埋刊本少嘅刊印成叢書，除咗經、史、筆記、著作呢啲嘢外，「收入其術數、醫藥、調燮、種植、方外諸家者流，亦有可觀不妨兼採，惟遊戲無益之作，文雖精妙，多從刈愛」，所以佢重收咗西洋譯著，諸如《幾何原本》、《同文算指》、《圜容較義》、《勾股義》。